
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.82/2008 pentru abrogarea Ordonanţei Guvernului nr.76/2000 pentru acceptarea Rezoluţiei A.747(18) referitoare la aplicarea măsurării tonajului tancurilor de balast separat la navele petroliere, adoptată la 4 noiembrie 1993 de Adunarea Organizaţiei Maritime Internaţionale, primit cu nr.P.L.x 464 din 8 septembrie 2008.



În raport cu obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 18.09.2008









            Nr.23/358/2008

R A P O R T
asupra proiectului de Lege pentru aprobarea Ordonanţei de urgenţă
a Guvernului nr.82/2008 pentru abrogarea Ordonanţei Guvernului
nr.76/2000 pentru acceptarea Rezoluţiei A.747(18) referitoare
la aplicarea măsurării tonajului tancurilor de balast separat
la navele petroliere, adoptată la 4 noiembrie 1993 de
Adunarea Organizaţiei Maritime Internaţionale 

În conformitate cu prevederile Regulamentului Camerei Deputaţilor, republicat, cu modificările ulterioare, Comisia pentru industrii şi servicii a fost sesizată cu adresa nr.P.L.x464 din 8 septembrie 2008, pentru dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.82/2008 pentru abrogarea Ordonanţei Guvernului nr.76/2000 pentru acceptarea Rezoluţiei A.747(18) referitoare la aplicarea măsurării tonajului tancurilor de balast separat la navele petroliere, adoptată la 4 noiembrie 1993 de Adunarea Organizaţiei Maritime Internaţionale.
Proiectul de lege are ca obiect de reglementare abrogarea Ordonanţei Guvernului nr.76/2000, precum şi aplicarea tarifului corespunzător tonajului calculat conform Convenţiei internaţionale asupra măsurării tonajului navelor, încheiată la Londra la 23 iunie 1969, navelor pentru transport produse petroliere, cu tancuri de balast separat, indiferent de pavilion, de către administraţiile portuare şi societăţile de pilotaj.

Deoarece la nivelul Comunităţii Europene se aplică, în prezent, Regulamentul (CE) nr.417/2002 al Parlamentului European şi al Consiliului, privind accelerarea introducerii cerinţelor referitoare la corp dublu sau a unor standarde de proiectare echivalente pentru navele destinate transportului produselor petroliere cu corp simplu, România, în calitate de stat membru, trebuie să elimine din legislaţia naţională de profil actele normative care contravin deciziilor statuate la nivelul spaţiului comunitar, conform dispoziţiilor art.249 din Tratatul privind instituirea Comunităţii Europene (TCE).

Proiectul de lege a fost avizat favorabil de Consiliul Legislativ, conform avizului nr.739 din 18.06.2008, cu observaţii şi propuneri, care au fost preluate în text.

Potrivit prevederilor din Constituţia României, republicată, Camera decizională pentru acest proiect de lege este Senatul.

Proiectul de lege a fost avizat favorabil de Comisia pentru politică externă, conform avizului nr.P.L.x 464 din 10 septembrie 2008.
Examinarea proiectului de lege a avut loc în şedinţa comisiei din data de 17 septembrie 2008.

La lucrări au fost prezenţi 20 deputaţi din totalul de 23 membri ai comisiei.

La dezbaterile asupra proiectului de lege au participat, în calitate de invitaţi, din partea Ministerului Transporturilor: domnul Barna Tanczos – secretar de stat şi domnul Viorel Olea – director general adjunct şi din partea Departamentului pentru Afaceri Europene: doamna Corina Ştefan – consilier şi doamna Angela Vorvoreanu – consilier. 



Având în vedere că România este membru al Uniunii Europene şi că Regulamentul Consiliului (CE) nr.2978/1994 privind punerea în aplicare a Rezoluţiei A 747 (18) al Organizaţiei Maritime Internaţionale a fost abrogat şi că în prezent, în cadrul Comunităţii Europene, se aplică Regulamentul (CE) nr.417/2002, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma prezentată de Guvern.
În raport cu obiectul de reglementare şi conţinutul său, proiectul de lege face parte din categoria legilor ordinare.

               PREŞEDINTE,                                           SECRETAR,
                 Iulian Iancu                                              Aurelia Vasile
Consilieri parlamentari,

Daniel Bădina

Octavian Martin 

